Diskussion:Krige mellem Nordamerikas oprindelige stammer

message: Hvad skal artiklen hedde? Der er ingen der siger "Indianerkrigene (indianere/indianere)" som betegnelse for emnet. Emnet er ikke "Indianerkrigene (indianere/indianere)", men indianerkrige i det område, der nu er USA. Artiklen burde således hedde "indianerkrige i det område, der nu er USA". Men det er en fuldstændigt malplaceret med en USA-centrisk emneafgrænsning i en artikel på en global encyklopædi. Og en irrelevant emneafgrænsning, når artiklen dækker en periode på 10000 år. --Madglad (diskussion) 3. dec. 2023, 14:21 (CET)
replies: text: Den primære afgrænsning er vel at det ikke er de andre "Indian Wars", som har været mellem den oprindelige befolkning og europæiske kolonister. Men ellers er jeg ret enig - der skal arbejdes med artikelnavnet. Også med artikelteksten, men det er en anden diskussion. --Palnatoke (diskussion) 3. dec. 2023, 17:13 (CET)

text: Hej Madglad og andre. Hvorfor kan artiklen ikke hedde "Indianerkrigene (indianere/indianere)" bare fordi der ikke er nogen, der siger sådan? Der er heller ingen der siger "Mandan (indfødte amerikanere)", når de taler om mandan indianerne, men ikke desto findes der en artikel med den overskrift her på Wikipedia.

text: Man kan tale om indianerkrige, når en hærdeling kom i kamp med en indianerstamme, men ikke når en krigsgruppe gjorde det? Hvad er forskellen? En lejr indianere blev angrebet i begge tilfælde. Jeg synes, det er fint, at bruge denne overskift, så man kan komme væk fra denne besynderlige ide, at de hvide ligesom havde en slags monopol på at massakrere indianerlejre, bare fordi de kom langvejs fra.

text: "Indianerkrig" er ikke entydigt, men flertydigt efter min mening. De indianerkrige, jeg skriver om, er vel indianerkrige dobbelt så meget som andre indianerkrige, hvor kun den ene part og ikke begge parter var indianere.

text: Jeg ville have foretrukket at denne artikel bare hed "Indianerkrigene" og de hvides kampe mod en lejr indianere så hed "Indianerkrigene (indianere/hvide)", men nu er det jo desværre artiklen her, der bliver til som den sidste.

text: Jeg har pointeret, at kampene jeg skriver om, foregik i "Nordamerika". Andre kan tilføje en tekst om kampe mellem indianerne indbyrdes i Sydamerika, hvis de ved noget om dem.

text: Inuitterne i Northern Territories lever ikke i USA, så det passer ikke, at jeg udelukkende skriver om kampe i områder, der nu er en del af USA. Jeg skriver også om f.eks. Writing-On-Stone og kampene ved Cypress Hill og Fort Whoop Up i Canada, så jeg ved ikke, hvor du vil hen med en "USA-centrisk emneafgrænsning".

text: Det er så mine synspunkter. Er der flertal for en anden titel, så lav den om.Indianertosset (diskussion) 6. dec. 2023, 12:41 (CET)
Forslag til anden titel end "Indianerkrigene (indianere/indianere)" (-- PHansen (diskussion) 4. dec. 2023, 08:40 (CET))
Man kunne indlede med at liste en række forslag:
* Indianerkrige i det område, der nu er USA
* Krige mellem Amerikas oprindelige befolkning
* Krige mellem indianerstammer
* Krige mellem indianernationer
* Indbyrdes indianerkrige
* Indianerkrige mellem stammer indbyrdes
* Indianerkrige (stammer indbyrdes)
* ...
* ...
----
 Hvis du mener at emneafgrænsningen er "indbyrdes indianerkrige i Nordamerika", så vil det da være et godt artikelnavn. Eller måske bedre, lidt i tråd med PHansens forslag, "Krige mellem Nordamerikas oprindelige stammer". 
Det misforståede begreb "indianere" er vist under udfasning.
Reglerne for artikelnavne findes i Wikipedia:Navngivning.
Til dit spørgsmål om hvorfor en artikel hedder "Mandan (indfødte amerikanere)", se artiklen Mandan. Der er tale om flertydighed. --Madglad (diskussion) 6. dec. 2023, 22:31 (CET)

text: Hej igen Madglad. "Krige mellem Nordamerikas oprindelige stammer" lyder som et godt forslag; eller "Krige mellem Amerikas oprindelige stammer", så der kan tilføjes tekst også om stammekampe i Mellemamerika og Sydamerika senere, hvis nogen har lyst til det engang? Hvad er mest korrekt? Tak for dit input.Indianertosset (diskussion) 8. dec. 2023, 11:54 (CET)
thread_title:  Emne og artikelnavn